Nå har jeg bodd i hjemmet til Sarah flere ganger fordi jeg er så trives så utrolig godt og har ingen behov for å finne et annet sted å bo de gangene jeg er i Oslo. Leiligheten har perfekt beliggenhet om en vil bo sentralt, ikke for langt unna sentrum, Majorstua og f.eks. Carl berners plass. Like ved går busser kontinuerlig både ned mot sentrum og mot Majorstua og i retning Carl Berner. Selve miljøet rundt huset er en godt bevart liten oase langs Akerselva med små lokale butikker og en restaurant like ved. Alle naboene og de som jobber i strøket har vært svært imøtekommende og hyggelige. Når det gjelder selve leiligheten, er den preget av å være innredet av en beboer med svært god smak som har satt sitt personlige preg med gjenstander, kunst og møbler valgt ut og satt smakfullt sammen. Dette er et hjem med god atmosfære. Selve arkitekturen er helt spesielt spennende med de store, gamle fabrikkvinduene som strekker seg over 2 etasjer. Fra arbeidsplassen på mesaninen kan man se utsikten mot Akerselva gjennom de store vindusflatene. Som et "fun facts" kan jeg nevne at når jeg og tenåringsdøtrene mine så en kjent serie på nett-tv nå nettopp, oppdaget jeg plutselig at mange av opptakene var fra nettopp denne leiligheten. Stor stas!